У красавіку 2009 года каманды сустрэліся ў паўфінале. Для вызначэння фіналіста былі прадугледжаны два матчы, аднак камандам так і не хапіла 180 хвілін, каб вызначыць мацнейшага. Абодва разы гродзенцы выходзілі наперад пасля перапынку – у першым матчы вызначыўся Аляксандр Сямёнаў, а ў другім – Ігар Чумачэнка, аднак абодва разы дазволілі суперніку лік зраўняць. У Салігорску гаспадары выратаваліся на апошняй хвіліне асноўнага часу. А калі да серыі пенальці заставалася ўсяго тры хвіліны, салігорцы вызначыліся ў другі раз і вырвалі пуцёўку ў фінал.